 Eyi ni awọn nkan to yẹ ko mọ nipa Ọjọgbọn Femi Odekunle: Ọjọgbọn Femi Odekunle lọ si ileewe alakọbẹrẹ ni Otapete Methodist School ni ọdun 1955 ati ileewe girama ni Ilesha Grammar School ni ọdun 1962 Odekunle lọ si ile iwe giga fasiti ti Ibadan ni ọdun 1965 si 1968, ki o to lọ kawe ni ọke okun ni fasiti Ivy Leagues University of Pennsylvania, Philadelphia, USA 1969-1974, to si kẹkọ imọ oye nipa iwa ọdakan ati ihuwasi ọmọ eniyan Lẹyin ti wọn ti ṣiṣẹ olukọ fasiti fun ọdun meji ni orilẹede Amerika ni fasiti, Lincoln, lo wa pada wa si Naijiria ni ọdun 1974 nibi to ti ṣiṣẹ olukọ ni Fasiti Ahmadu Bello University Ọgbọn ọdun ni Odekunle fi ṣiṣẹ gẹgẹ bi ọjọgbọn to si ṣiṣẹ karakara ni awọn ipo to dimu Gẹgẹ bi onimọ nipa iwa ọdaran,, o ti kọ iwe lorisirisi lori ọna ati mu adinku ba iwa ọdaran lawujọ ati bi itẹsiwaju ṣe le ba awọn eniyan lawujọ Lasiko ijọba ologun Sani Abacha ni ọdun 1993- 1998 ni Odekunle di olubadamọran pataki fun ọgagun ọhun, to si ṣiṣẹ ni ọfiisi igbakeji Abacha, iyẹn Ọgagun Diya Nitori naa lasiko ti idukoko iditẹgbajọba gbode kan laarin Abacha ati Diya, Femi Odekunle di ero ẹwọn pẹlu ọpọlọpọ ifiyajẹni Oṣu Kejila, ọdun 1997 ni wọn gbe e lọ si ẹwọn, ti ko si jade kuro nibẹ titi di ọjọ Karundinlogun, Osu Keje, ọdun 1998, lẹyin ti Abacha jade laye. 